Trei copii se numără printre cele 60 de victime ale atacului comis vineri, la Moscova, a anunţat, sâmbătă, agenţia de presă RIA, citând ministerul regional al sănătăţii.
Ministerul a publicat pe site-ul său o listă a victimelor atacului revendicat de Statul Islamic, notează lefigaro.fr.
Cel puţin 60 de persoane au fost ucise şi peste 100 au fost rănite, vineri seara, într-un atac armat urmat de un incendiu uriaş într-o sală de concerte de la periferia Moscovei. Atacul, unul dintre cele mai sângeroase din Rusia ultimelor decenii, a fost revendicat de gruparea jihadistă Stat Islamic, scrie news.ro.